《仙女石》
明代·韩鸣凤

云雨烟消石磴香，不随丹阙舞霓裳。山云结辔骖黄鹤，崖竹编笙弄紫凰。

缑馆月寒收别韵，蓝桥花老坠残妆。多情宋玉将词赋，巫峡台空枉断肠。

作者简介：韩鸣凤，字伯仪。博罗人。明神宗万历元年（一五七三）举人，任邵武训导，擢高邮知州，寻改知沅州。因忤贵州巡抚，弃官归。以子日缵贵，赠礼部右侍郎。年七十卒。清乾隆《博罗县志》卷一二有传。